
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2020 M. SAUSIO 15 D. NUTARIMO NR. 22 „DĖL MOKSLINIŲ TYRIMŲ IR EKSPERIMENTINĖS PLĖTROS PASLAUGŲ PIRKIMŲ VYKDYMO TVARKOS APRAŠO PATVIRTINIMO“ PAKEITIMO

2023 m. balandžio 5 d. Nr. 238
Vilnius


Lietuvos Respublikos Vyriausybė nutaria:
Pakeisti Mokslinių tyrimų ir eksperimentinės plėtros paslaugų pirkimų vykdymo tvarkos aprašą, patvirtintą Lietuvos Respublikos Vyriausybės 2020 m. sausio 15 d. nutarimu Nr. 22 „Dėl Mokslinių tyrimų ir eksperimentinės plėtros paslaugų pirkimų vykdymo tvarkos aprašo patvirtinimo“:
. Pakeisti 8 punktą ir jį išdėstyti taip:
„. Lietuvos mokslo taryba (toliau – LMT), Lietuvos mokslų akademija (toliau – LMA), mokslo ir studijų institucijos ir viešoji įstaiga Inovacijų agentūra (toliau – IA), priimdamos sprendimą dėl numatomų pirkti paslaugų pripažinimo ar nepripažinimo MTEP paslaugomis, atsižvelgia į leidinio „Frascati vadovas“ 2 skyriaus 2.6–2.8 papunkčių nuostatas.“
. Pakeisti 18 punktą ir jį išdėstyti taip:
„. Kai pirkimo vykdytojas yra LMT, LMA, mokslo ir studijų institucija ar IA, jis priima sprendimą dėl numatomos pirkti MTEP paslaugos pripažinimo ar nepripažinimo MTEP paslauga, vadovaudamasis leidinio „Frascati vadovas“ 2 skyriaus 2.6–2.8 papunkčių nuostatomis.“
. Pakeisti 19 punktą ir jį išdėstyti taip:
„. Kai pirkimo vykdytojas yra ne LMT, LMA, mokslo ir studijų institucija ar IA, jis turi parengti techninę užduotį ir kreiptis į LMT. LMT pirmininko sudaryta MTEP paslaugų vertinimo komisija pagal techninės užduoties informaciją per 10 darbo dienų nuo prašymo gavimo dienos įvertina, ar planuojamos pirkti paslaugos yra MTEP paslaugos.“
. Pakeisti 30 punktą ir jį išdėstyti taip:
„. MTEP paslaugų pasiūlymams, kuriems yra reikalingos ekspertinės žinios ir kompetencijos, vertinti gali būti paskirti ekspertai, kurie parenkami remiantis jų gebėjimais, patirtimi ir žiniomis, tinkamomis jiems paskirtoms užduotims atlikti. Ekspertų atranka LMT ir IA vyksta pagal šių institucijų patvirtintą atrankos tvarką. Kitos institucijos gali kreiptis į LMT ar IA su prašymu paskirti ekspertus. Jeigu ekspertai turi dirbti su įslaptinta informacija, prieš juos skiriant atliekamas atitinkamas patikimumo patikrinimas. Ekspertai turi laikytis teisės aktų, reglamentuojančių duomenų apsaugą, nuostatų. Pirkimo komisijos ekspertai Pirkimo komisijos posėdžiuose dalyvauja tik patariamojo balso teise.“
. Pakeisti 61.3 papunktį ir jį išdėstyti taip:
„. tvarko ir koordinuojančiosios organizacijos interneto svetainėje ir (arba) specializuotoje interneto svetainėje (toliau – portalas) skelbia duomenis, informaciją apie ikiprekybinių pirkimų poreikį ir pasiūlą, įvykusius ir vykdomus ikiprekybinius pirkimus, taip pat kitus su ikiprekybiniais pirkimais susijusius dokumentus, duomenis, informaciją;“.
. Pakeisti 64 punktą ir jį išdėstyti taip:
„. Pirkimo vykdytojas, prieš pradėdamas vykdyti ikiprekybinį pirkimą, privalo gauti koordinuojančiosios organizacijos teigiamą išvadą dėl planuojamo pirkimo atitikties ikiprekybinio pirkimo reikalavimams. Dokumentai koordinuojančiajai organizacijai vertinti yra teikiami vadovaujantis ekonomikos ir inovacijų ministro nustatyta tvarka.“
. Pakeisti 68 punktą ir jį išdėstyti taip:
„. Koordinuojančioji organizacija, gavusi Aprašo 67 punkte nurodytus dokumentus, vadovaudamasi šiuo Aprašu ir ekonomikos ir inovacijų ministro nustatyta tvarka, įvertina šių dokumentų atitiktį ikiprekybinio pirkimo objektui keliamiems reikalavimams ir prireikus per 5 darbo dienas nuo dokumentų gavimo dienos turi teisę paprašyti pirkimo vykdytojo pateikti papildomus dokumentus ir (arba) paaiškinimus, kuriuos pirkimo vykdytojas privalo pateikti ne vėliau kaip per 5 darbo dienas nuo prašymo gavimo dienos. Vertindama ikiprekybinio pirkimo objekto atitiktį Aprašo 10, 11, 63 ir 66 punktuose nustatytiems reikalavimams, koordinuojančioji organizacija rengia ekspertinį vertinimą, pasitelkusi LMT, technologijų ir verslo sričių atstovus. Koordinuojančioji organizacija LMT pateikia išsamią informaciją apie vertinamąjį objektą, vertinimo užduotį, nurodo, kurių mokslo sričių (krypčių) ekspertų reikia, ne mažiau kaip prieš 7 darbo dienas iki organizuojamo ekspertinio vertinimo posėdžio dienos. Koordinuojančioji organizacija ne vėliau kaip per 30 darbo dienų nuo paskutinių (patikslintų) dokumentų ir (ar) informacijos gavimo iš pirkimo vykdytojo dienos pateikia pirkimo vykdytojui išvadą dėl ikiprekybinio pirkimo objekto, aprašyto pirkimo vykdytojo pateiktuose dokumentuose, atitikties Aprašo 10, 11, 63 ir 66 punktų reikalavimams arba motyvuotą išvadą, konstatuojančią, kad ikiprekybinio pirkimo objektas neatitinka Aprašo reikalavimų.“



Ministrė Pirmininkė 	Ingrida Šimonytė



Švietimo, mokslo ir sporto ministrė	    Jurgita Šiugždinienė

